Elsa Starčenko

Elsa Starčenko (1956. aastani Elsa Silm; 20. september 1925 Väätsa vald, Järvamaa – 1. aprill 2018) oli eesti maalikunstnik ja teatrikunstnik.

Ta lõpetas 1944. aastal Paide Gümnaasiumi. 1945. aastal alustas kunstiõpinguid Tallinna Riiklikus Tarbekunsti Instituudis, 1951. aastal lõpetas Eesti NSV Riikliku Kunstiinstituudi maali erialal. 

1950.–1960. aastatel esines kunstinäitustel peamiselt natüürmortide ja maastikumaalidega. Töötas Kunstitoodete Kombinaadi dekooriateljees.

Aastatel 1965–1996 töötas ta Nukuteatris kunstnikuna. Teda on oma ametis kirjeldatud nukuskulptorina, kes valmistas nukulavastuste jaoks nukke.

Ta on Eesti Kunstnike Liidu liige 1952. aastast.

Tunnustus
1976 Eesti NSV teeneline kunstnik

Viited

Välislingid
Rahvusarhiivi fotode andmebaas. Eesti NSV Riikliku Nukuteatri skulptor-butafoor Elsa Startšenko ja lavastusala juhataja Kalle Aro XII ülemaailmse noorsoo- ja üliõpilasfestivali lastekeskusele valmistatud festivali Buratinoga (1985)
ERR Arhiiv. Nukumäng: Nukkude tegemisest I
ERR Arhiiv. Nukumäng: Nukkude tegemisest II

Eesti maalikunstnikud
Eesti teatrikunstnikud
Eesti NSV teenelised kunstnikud
Eesti Kunstiakadeemia vilistlased
Sündinud 1925
Surnud 2018